MOŽNO SPRÍSTUPNIŤ

S p r á v a
o analýze ziskovosti a návrhu opatrení na zvýšenie výšky vyplácaných dividend v spoločnosti Slovenská elektrizačná prenosová sústava, a.s. Bratislava

1. Charakteristika spoločnosti Slovenská elektrizačná  prenosová sústava, a. s., Bratislava  (SEPS, a. s.)

Spoločnosť Slovenská elektrizačná prenosová sústava, a. s. (ďalej len SEPS, a.s.) vznikla 21. 1. 2002 v rámci rozdelenia pôvodných Slovenských elektrární, a. s. na tri nové spoločnosti. Jediným akcionárom spoločnosti je  FNM SR. 
Spoločnosť vykonáva činnosť prevádzkovateľa prenosovej sústavy (ktorá je jediná v rámci Slovenskej republiky) a zabezpečuje prenos elektrickej energie prostredníctvom svojich vedení, dovoz, vývoz a tranzit elektrickej energie a jej presné meranie. Spoločnosť zodpovedná za operatívne riadenie elektrizačnej prenosovej sústavy vo vymedzenom území SR a za vyrovnanú bilanciu spotreba/výroba elektriny v reálnom čase.
Hlavnou úlohou spoločnosti podľa zákona č. 656/2004 Z.z. o energetike je zabezpečovať stabilitu a prevádzkyschopnosť prenosovej sústavy, pričom plní aj dôležité úlohy v rámci medzinárodných prepojení. Technicko-ekonomická stabilita spoločnosti je základným predpokladom stability nielen celého národného hospodárstva SR, ale aj stredoeurópskeho regiónu.
Všetky činnosti SEPS, a.s. vykonávané v rámci hlavného predmetu činnosti sú predmetom cenovej regulácie URSO v zmysle zákona číslo 276/2001 Z. z. o regulácii sieťových odvetví. 

2. Hospodárske výsledky spoločnosti za roky 2002 - 2005

2. 1. Plánovaná a skutočná výška zisku v rokoch 2002 -2005

Z tabuľky č. 1 vyplýva, že (s výnimkou roku 2004) má ziskovosť spoločnosti mierne stúpajúci trend. 
	                                                                                                                  Tab. č. 1
 Zisk                                                  tis. Sk	2002	2003	2004	2005*	
 Plánovaný zisk po zdanení	146 248	501 049	1 177 886	830 376	
 Skutočný zisk po zdanení	354 735	689 592	1 707 213	736 934	
* očakávaný zisk vychádza z aktualizácie plánu na rok 2005

-	Očakávaný čistý zisk spoločnosti v roku 2005 (736 mil. Sk) bude nižší než spoločnosť plánovala v obchodno-finančnom pláne na rok 2005 (830 mil. Sk).                                                                                                                 
                                                                                                                                                                                              
2.2. Porovnanie primeranej (podľa ÚRSO) a skutočnej výšky zisku v rokoch 2003 – 2005

                                                                                                                                  Tab. č. 2
Zisk                                                                             tis. Sk	2003	2004	2005	
				
Skutočne dosiahnutý resp. očakávaný zisk po zdanení	689 592	1 707 213	736 934	
				
Pozn.: regulácia výnosov spoločnosti bola začatá od roku 2003

2.3. Výška dividend v rokoch 2002- 2005 

Prehľad výšky vyplatených dividend v rokoch 2002 – 2004 a očakávaná výšky dividend v roku 2005.                                                                                             
                                                                                                                            
Tabuľka č. 3
Rok	Zisk po zdanení  v mil. Sk	Výška dividend
v mil. Sk	podiel dividend
na zisku po zdanení v %	
2002	         355    	                 105	                   29,6	
2003	         690   	                 135	                   19,6	
2004	       1707,0   	               1626,8	                   95,3	
2005*	         736,9 	                166	                    22,5	
•	očakávaná skutočnosť 

3.  Regulačný rámec a jeho vplyv na ziskovosť spoločnosti

Všetky činnosti SEPS, a.s. vykonávané v rámci hlavného predmetu činnosti sú predmetom cenovej regulácie URSO v zmysle zákona číslo 276/2001 Z. z. o regulácii sieťových odvetví. 
Ziskovosť spoločnosti je daná regulačným rámcom, ktorý stanovuje ÚRSO. ÚRSO na základe skutočných podkladov o regulovaných aktívach a nákladoch spoločnosti, vrátane rozsahu investícií, výške vlastného a cudzieho kapitálu a miere návratnosti, vyčísli povolené výnosy, v ktorých je obsiahnutý aj zisk. Ako vyplýva z Výnosu URSO č. 2/2005 regulačný rámec pri určovaní primeraného zisku nepočíta s možnosťou rozdelenia časti zisku na dividendy, ale naopak počíta s primeraným rozsahom potrebných investícií.

Výnos URSO č. 2/2005:
primeraný zisk sa určí ako súčin miery výnosovosti prevádzkových aktív a hodnoty regulačnej bázy aktív. Miera výnosovosti sa určí výpočtom váženého priemeru nákladov na kapitál zohľadňujúceho podiel dlhu a vlastného kapitálu na celkovom kapitále podniku; pri podiele dlhu sa zohľadňuje úroková miera a pri vlastnom kapitále sa zohľadňuje miera návratnosti vlastného kapitálu. Primeraný zisk zohľadňuje rozsah potrebných investícií na zabezpečenie dlhodobej prevádzkyschopnosti elektroenergetickej sústavy, mieru výnosovosti prevádzkových aktív používaných v regulovanej činnosti a hodnotu prevádzkových aktív slúžiacich na zabezpečenie regulovanej činnosti.
Ak v príslušnom roku nie sú zo zisku na financovanie investícií pridelené žiadne zdroje, obmedzuje to okrem iného aj zvyšovanie hodnoty vlastného kapitálu i regulovaných aktív a teda znižuje aj základňu pre výpočet primeraného zisku pre nasledujúce obdobie. Takýto prístup z dlhodobejšieho hľadiska vedie k poklesu ziskovosti, rastu potreby cudzích zdrojov a nákladov s tým súvisiacich a spoločnosť existuje zo svojej kapitálovej podstaty, ktorá sa postupne spotrebováva. 
	V roku 2004 dosiahla spoločnosť nadpriemerne vysoký hospodársky výsledok po zdanení (1,707 mld. Sk). Dôvodom bola skutočnosť, že regulačný rámec bol v roku 2004 liberálnejší ako v roku 2005 a taktiež v roku 2004 spoločnosť dosiahla neočakávane vysoké výnosy najmä z medzinárodnej prevádzky prenosovej sústavy (aukcie a cezhraničné obchodovanie), ktoré nespadali do regulácie. Od roku 2005 podliehajú regulácii aj tieto výnosy, resp. sú započítavané do povolených výnosov. Bližšie pozri komentár v časti týkajúcej sa výnosov.
Výška neregulovaných nákladov, ktoré môže spoločnosť ovplyvniť svojim rozhodovaním tvorí cca 15% z celkového objemu nákladov, je kontrolovaná z hľadiska ich opodstatnenosti zo strany ÚRSO a zároveň slúži ako jeden z parametrov pre výpočet primeraného zisku a tým i povolených výnosov spoločnosti. Každý ich prípadný pokles sa na začiatku každého regulačného obdobia prejaví aj na poklese povoleného výnosu, ktorí tvorí základňu pre celé regulačné obdobie. Neopodstatnené redukovanie objemu nákladov má v budúcich obdobiach za následok negatívny dopad na ziskovosť spoločnosti a v konečnom dôsledku aj na schopnosť spoločnosti investovať a zabezpečiť spoľahlivosť a bezpečnosť prenosovej sústavy.

Závery:
-	primeraný zisk spoločnosti určuje ÚRSO, pričom ÚRSO predpokladá, že celý zisk spoločnosti bude využitý na investície pre zabezpečenie prevádzkyschopnosti a stability siete,
-	výnosy i náklady sú funkciou fyzikálnych veličín a taríf, čo spôsobuje ich kolísanie vplyvom zmien fyzikálnych veličín,

     
4.  Analýza výnosov dosiahnutých v roku 2004 a 2005 

Ziskovosť spoločnosti a tým i výnosy nastavuje ÚRSO na začiatku regulačného obdobia, pričom v priebehu regulačného obdobia prichádza ku korekciám vplyvom vyšších resp. nižších výnosov ako sú zo strany ÚRSO povolené. Ich vznik vyplýva z fyzikálnej podstaty fungovania prenosovej sústavy a sú teda javom opodstatneným a celkom nezávislým od správania sa SEPS, a.s. Závislosť výnosov i časti nákladov na fyzikálnych tokoch elektriny v rámci tuzemskej i medzinárodnej prevádzky prenosovej sústavy je nespochybniteľná a je nutné kalkulovať s tým, že môže prinášať kolísanie výnosov i nákladov a teda aj zisku spoločnosti. Týmto sa spoločnosť sa odlišuje od akéhokoľvek iného podnikateľského subjektu, ktorý môže plánovať svoj predaj, uskutočňovať aktívnu marketingovú politiku, meniť ceny podľa potreby atď. SEPS, a.s. môže prenášať iba elektrinu, ktorú výrobcovia vyrobia a spotrebitelia odoberú, a to za regulované ceny.
Keďže iba v roku 2004 bolo povolené nezahrnúť výnosy z aukcií do regulácie a bola možnosť nekorigovať nadvýnosy z regulovaných činností bol hospodársky výsledok roku 2004 bol mimoriadne dobrý.  
Celkový prehľad hospodárenia spoločnosti vrátane nákladov  a výnosov za regulované a neregulované činnosti v rokoch 2002 – 2004 je uvedený  prílohe č. 2

Závery:
-	zisk spoločnosti bol v roku 2004 extrémy a táto situácia sa už v budúcnosti nebude opakovať,
-	ziskovosť spoločnosti je pre rok 2005 nastavená na primeranú výšku zisku, ktorý zohľadňuje nové pravidlá regulácie.  

5. Analýza nákladov  

7. Ďalšie faktory ovplyvňujúce hospodárske výsledky spoločnosti v rokoch 2002-2005

Pri rozdelení spoločnosti  SE  došlo aj k rozdeleniu základného imania SE, a.s., pričom SEPS, a.s. základné imanie bolo stanovené na 2,465 mld. Sk. Výška základného imania v plnom rozsahu neodráža pomer prerozdelenia základného imania vo vzťahu k majetku novovzniknutej spoločnosti. 
Pri vzniku spoločnosti jej bol pridelený záväzok voči SE, a.s. vo výške 2,152 mld. Sk, ktorý jej každoročne odčerpával zdroje zo zisku. V roku 2004 bol zvyšok záväzku vo výške cca 1,6 mld. Sk reštrukturalizovaný na úver za výhodnejších podmienok, čím spoločnosť síce ušetrila na nákladových úrokoch, avšak záväzok nezanikol, iba sa zmenil veriteľ. Tento záväzok bude spoločnosť naďalej splácať banke od roku 2007, na čo sú opätovne nevyhnutné zdroje zo zisku.
Za rok 2004 spoločnosť dosiahla vplyvom faktorov uvedených nižšie nadpriemerný hospodársky výsledok vo výške 1,707 mld. Sk po zdanení. Zo zisku vyplatila spoločnosť dividendy vo výške 1,626 mld. Sk, t.j. takmer všetky zdroje zo zisku jej boli odčerpané. V dôsledku toho musela spoločnosť časť zdrojov zo zisku, ktoré plánovala použiť v súlade so schváleným finančným a investičným plánom na financovanie investícií, nahradiť zdrojmi z úveru. 
Ďalšie zvyšovanie zadĺženosti bez adekvátneho nárastu vlastného kapitálu je pre spoločnosť dlhodobejšie neudržateľné. Využívanie cudzích zdrojov je potrebné  obmedziť, pretože spoločnosť by nebola schopná v režime regulácie generovať v budúcich obdobiach dostatok zdrojov na splátky úverov, dividendy a financovanie nutného rozsahu investícií. S rastúcim objemom úverov rastú finančné náklady spoločnosti, znižuje sa tvorba zisku, zdrojov na splácanie úverov a úrokov a vedie akúkoľvek spoločnosť do červených čísel. Ak sa k tomu pridružia i ďalšie faktory, môže vzniknúť kritická situácia v spoločnosti najskôr vo finančnej oblasti (insolventnosť, cross default, zrútenie ekonomiky spoločnosti, riziko konkurzu) a následne v prevádzkovej oblasti.

Závery:
-	ďalšie financovanie investícií je potrebné realizovať predovšetkým z vlastných zdrojov vrátane zisku.

 8. Investičný plán SEPS, a.s. a jeho zdôvodnenie

Hlavné investičné zámery na roky 2006 - 2008 

Plnenie  úloh spoločnosti v súlade s príslušnou legislatívou, energetickou politikou štátu, medzinárodnými záväzkami, požiadavkami spoľahlivosti a bezpečnosti dodávky elektriny, nie je možné zabezpečiť bez adekvátnej obnovy a rozvoja zariadení prenosovej sústavy.  Tieto zariadenia sú do značnej miery morálne i fyzicky opotrebené, opotrebovanosť majetku dosahuje cca 50 % a niektoré zariadenia staršie ako 40 rokov. Hodnota odpísaného majetku, ktorý je stále v prevádzke, predstavuje v nadobúdacích cenách čiastku 2,5 mld. Sk (príloha č. 7).  
Dlhodobejšie nedostatočné krytie prevádzkových a investičných potrieb spoločnosti SEPS, a.s. by mohlo viesť k obrovským nákladom v budúcnosti alebo k strate spoľahlivosti prevádzky prenosovej sústavy. Dôsledky finančnej nedostatočnosti v danom období sa reálne prejavia v prevádzkovej oblasti o niekoľko rokov, v ekonomickej oblasti už v najbližších nasledujúcich rokoch.
Z dôvodov plánovaného odstavovania dvoch blokov V1 EBO dôjde k významným zmenám v zásobovaní prenosovej sústavy SR elektrickou energiou. Priamo vyvolané a nadväzujúce investície predstavujú náklady vo výške 4,586 mld. Sk. Medzi najvýznamnejšie investičné akcie patrí: investičný projekt (ďalej len IPR) Križovany rekonštrukcia 400 kV vedenia a Transformácia 400/110 kV, IPR Medzibrod Transformácia 400/110kV, IPR transformácia  Bošáca 400/110 kV, IPR Lemešany – Moldava vedenie 400 kV.  
Vzhľadom na liberalizáciu trhu s elektrinou sú z krajín EÚ avizované zvýšené požiadavky na tranzitné schopnosti prenosovej sústavy SR.
Zároveň v súlade s požiadavkami liberalizovaného trhu s elektrinou v EU je pripravovaná výstavba cezhraničných prepojení, najmä smerom do Maďarska, Rakúska a na Ukrajinu. Zároveň je potrebné posilniť vnútroštátne prepojenia tak, aby nebola prevádzka systému ohrozená úzkymi miestami a mohla zvládnuť aj zvýšené dovozy elektriny v prípade nedostatku domácich zdrojov po odstavení EBO V1.
Významné investičné akcie sú realizované v oblasti diaľkového riadenia elektrických staníc. SEPS, a.s. zaostáva v tejto oblasti za okolitými partnermi i za slovenskými distribučnými spoločnosťami. Toto diaľkové riadenie do budúcnosti ušetrí vysoké personálne náklady. 
Prehľad všetkých investičných akcií aj s odôvodnením hlavných investičných zámerov SEPS, a.s. na roky 2006 – 2008 a vyčíslením investičných nákladov je uvedený v prílohe č. 6.  
Prehľad realizovaných investičných akcií SEPS, a.s. v rokoch 2002 – 2005 je uvedený v prílohách č. 4. a 5. 
Plniť všetky tieto povinnosti prevádzkovateľa prenosovej sústavy v podmienkach regulácie a niesť zodpovednosť za bezpečnosť a spoľahlivosť dodávky elektriny s takto opotrebovaným majetkom je náročná záležitosť, často realizovaná na hranici technických možností sústavy. Bez zlepšenia súčasného stavu majetku formou jeho obnovy, vzniká riziko zlyhania prenosovej sústavy.
Dlhodobejšie financovanie týchto investícií bez zdrojov zo zisku môže ohroziť finančnú situáciu spoločnosti a následne prevádzkovú stabilitu prenosovej sústavy.